
Parlamentul  României

Camera  Deputaţilor

Comisia pentru Sănătate şi Familie         Nr.4c-8/24 /11 februarie 2014 
BIROULUI PERMANENT

AL

CAMEREI DEPUTAŢILOR,

Vă înaintăm raportul asupra propunerii legislative pentru modificarea şi completarea art.237 din Legea nr.95/2006 privind reforma în domeniul sănătăţii     (Plx512/2013), trimisă Comisiei pentru sănătate şi familie spre dezbatere,  în fond, cu adresa nr. Plx 512 din 18 noiembrie 2013.

În raport de obiectul şi conţinutul său, proiectul de lege face parte din categoria legilor ordinare.
PREŞEDINTE,

RODICA NASSAR


                      Costică Canacheu

Parlamentul  României

Camera  Deputaţilor
Comisia pentru Sănătate şi Familie      Nr.4c-8/24 /11 februarie 2014
R A P O R T  

asupra propunerii legislative pentru modificarea şi completarea art.237 din Legea nr.95/2006 privind reforma în domeniul sănătăţii

 (Plx 512/2013)
În conformitate cu prevederile art. 95 din Regulamentul Camerei Deputaţilor, republicat, Comisia pentru sănătate şi familie a fost sesizată spre dezbatere, în fond, cu propunerea legislativă pentru modificarea şi completarea art.237 din Legea nr.95/2006 privind reforma în domeniul sănătăţii, trimisă cu adresa  nr. Plx 512/2013 din 18 noiembrie 2013.

Senatul, în calitate de primă Cameră sesizată, a respins propunerea legislativă în şedinţa din 11 noiembrie 2013. 

Potrivit dispoziţiilor art. 75 din Constituţia României, republicată, şi ale art.92 alin. (9) pct. 2, din Regulamentul Camerei Deputaţilor, republicat, cu modificările şi completările ulterioare, Camera Deputaţilor este Cameră decizională. 

La întocmirea prezentului raport Comisia a avut în vedere :

· avizul favorabil al Consiliului Legislativ (nr.719 din 15.07.2013) , cu observaţii şi propuneri;

· avizul negativ al Consiliului Economic şi Social (nr.2094 din 2.07.2013);

· avizul negativ al Comisiei juridice, de disciplină şi imunităţi ( nr.Plx 512 din 9.12.2013);

· avizul negativ al Comisiei pentru buget, finanţe şi bănci (nr.4c-2/645 din 4.02. 2014);

· punctul de vedere negativ al Ministerului Sănătăţii (nr.EN6667 din 2.09.2013).

Propunerea legislativă are ca obiect de reglementare modificarea şi completarea art.237 din Legea nr.95/2006 privind reforma în domeniul sănătăţii, cu modificările şi  completările ulterioare, în vederea creării cadrului juridic pentru coplata, în regim de urgenţă, a serviciilor medicale acordate consumatorilor de alcool şi stupefiante.

Membrii Comisiei au examinat propunerea legislativă, în şedinţa din 11 februarie 2014. La lucrările comisiei au fost prezenţi 17 deputaţi din totalul de 17 membri.

La dezbateri a participat, în conformitate cu prevederile art.55 din Regulamentul Camerei Deputaţilor, domnul Răzvan Vulcănescu, subsecretar de stat în cadrul Ministerului Sănătăţii. 

În raport de obiectul şi conţinutul său, proiectul de lege face parte din categoria legilor ordinare.
În urma dezbaterilor, Comisia pentru sănătate şi familie a  hotărât, cu majoritate de voturi, să propună plenului Camerei Deputaţilor, respingerea propunerii legislative pentru modificarea şi  completarea art.237 din Legea nr.95/2006 privind reforma în domeniul sănătăţii,  din următoarele considerente:

- conform prevederilor art.92 alin.(1) şi (2) din Legea nr.95/2006 privind reforma în domeniul sănătăţii, acordarea asistenţei medicale publice de urgenţă la toate nivelurile ei, este o datorie a statului şi  un drept al cetăţeanului şi nu poate avea un scop comercial;

- prevederile cuprinse de iniţiativa legislativă propun condiţionarea serviciilor medicale de urgenţă de plăţi directe ale pacienţilor, fapt ce nu poate fi acceptat;

- de asemenea, soluţiile legislative preconizate sunt în contradicţie cu dispoziţiile art.227 alin.(1) lit.a) din Legea nr.95/2006 privind reforma în domeniul sănătăţii, conform cărora toate serviciile medicale de urgenţă se suportă din Fondul naţional unic de asigurări sociale de sănătate;

- se consideră necesar ca soluţionarea problemelor generate de alcoolism şi consumul de droguri să se facă prin luarea unor măsuri preventive şi de educaţie sanitară şi nu prin limitarea financiară a accesului la serviciile de urgenţă.
          PREŞEDINTE,                                                 SECRETAR,

        RODICA NASSAR                                         FLORIN BUICU

                                                                                                           Marinescu Gheorghe - Şef birou

                                                                                                               Întocmit, 

                                                                                                            Spînu Livia – Consilier parlamentar

PAGE  
2

_1453720787.unknown

